|  |
| --- |
| UKMERGĖS RAJONO SAVIVALDYBĖS TARYBA |
|  |
| **SPRENDIMAS** |
| **DĖL UKMERGĖS RAJONO SAVIVALDYBĖS 2020 METŲ****BIUDŽETO PATIKSLINIMO** |
|  |
| 2020 m. balandžio d. Nr.  |
| Ukmergė |
|  |
|  |

Vadovaudamasi Lietuvos Respublikos vietos savivaldos įstatymo 51 straipsnio 2 dalimi, Lietuvos Respublikos biudžeto sandaros įstatymu, Lietuvos Respublikos Vyriausybės 2001 m. gegužės 14 d. nutarimu Nr. 543 ,,Dėl Lietuvos Respublikos valstybės biudžeto ir savivaldybių biudžetų sudarymo ir vykdymo tvarkos patvirtinimo”, Ukmergės rajono savivaldybės taryba n u s p r e n d ž i a:

1. Perskirstyti asignavimus iš savivaldybės biudžeto:

1.1. sumažinti 91,36 tūkst. Eur savivaldybės administracijai, iš jų:

1.1.1. 2,0 tūkst. Eur Tarptautinio bendradarbiavimo plėtros programai (Smulkaus ir vidutinio verslo bei turizmo plėtros programa);

1.1.2. 10,0 tūkst. Eur Investicijų skatinimo programai (Smulkaus ir vidutinio verslo bei turizmo plėtros programa);

1.1.3. 5,0 tūkst. Eur rajono turizmo infrastuktūros vystymui ir propagavimui (Smulkaus ir vidutinio verslo bei turizmo plėtros programa);

1.1.4. 3,0 tūkst. Eur kaimo plėtros renginių organizavimui (Kaimo plėtros programa);

1.1.5. 10,0 tūkst. Eur Viešųjų erdvių atnaujinimo programai (Viešosios infrastruktūros plėtros programa);

1.1.6. 1,5 tūkst. Eur Mokytojų profesijos prestižo didinimo programai (Žinių visuomenės plėtros programa);

1.1.7. 25,0 tūkst. Eur Informacinių ir komunikacinių technologijų diegimo į Ukmergės rajono savivaldybės švietimą programai (Žinių visuomenės plėtros programa);

1.1.8. 1,0 tūkst. Eur Darbo su jaunimu programai (Žinių visuomenės plėtros programa);

1.1.9. 7,0 tūkst. Eur Paveldosaugos programai (Kultūros paslaugų plėtros programa);

1.1.10. 1,86 tūkst. Eur Kultūros infrastruktūros ir paslaugų gerinimo programai (Kultūros paslaugų plėtros programa);

1.1.11. 5,0 tūkst. Eur Nevyriausybinių organizacijų rėmimo programai (Savivaldybės valdymo programa);

1.1.12. 20,0 tūkst. Eur savivaldybės administracijos darbo organizavimas, iš jų 10,0 tūkst. Eur reprezentacinėms išlaidoms ir 10,0 tūkst. Eur ilgalaikiam turtui įsigyti (Savivaldybės valdymo programa);

1.2. skirti 183,7 tūkst. Eur savivaldybės administracijai, iš jų:

1.2.1. 178,7 tūkst. Eur Administracijos direktoriaus rezervui (Savivaldybės valdymo programa);

1.2.2. 5,0 tūkst. Eur dotacijų grąžinimui (Savivaldybės valdymo programa);

1.3. sumažinti 5,0 tūkst. Eur Antano Smetonos gimnazijai – Tarptautinio bendradarbiavimo plėtros programai (Smulkaus ir vidutinio verslo bei turizmo plėtros programa);

1.4. sumažinti 1,14 tūkst. Eur Ukmergės rajono savivaldybės Vlado Šlaito viešajai bibliotekai – Kultūros infrastruktūros ir paslaugų gerinimo programai (Kultūros paslaugų plėtros programa);

1.5. sumažinti 87,0 tūkst. Eur vaikų lopšeliui-darželiui ,,Žiogelis“ – ikimokyklinio ugdymo grupių įrengimui (Žinių visuomenės plėtros programa);

1.6. sumažinti 5,0 tūkst. Eur palūkanų dengimui (Savivaldybės valdymo programa);

1.7. skirti 5,8 tūkst. Eur Ukmergės miesto seniūnijai – Kelių priežiūros ir plėtros programos vykdymui (gatvių priežiūrai) finansuoti programai (Viešosios infrastruktūros plėtros programa).

2. Leisti švietimo įstaigoms dalį darbo užmokesčiui skirtų asignavimų iš savivaldybės biudžeto panaudoti įstaigų apsaugos sistemų įrengimui (Žinių visuomenės plėtros programa), iš jų:

2.1. Taujėnų gimnazijai – 12,6 tūkst. Eur;

2.2. Veprių pagrindinei mokyklai – 3,5 tūkst. Eur.

3. Skirti 20,5 tūkst. Eur švietimo įstaigoms apsaugos sistemų įrengimui iš rajono savivaldybės biudžete patvirtintos Ugdymo įstaigų aprūpinimo ugdymo priemonėmis, įranga ir įstaigų remonto programos (Žinių visuomenės plėtros programa), iš jų:

3.1. Taujėnų gimnazijai – 10,5 tūkst. Eur;

3.2. Veprių pagrindinei mokyklai – 10,0 tūkst. Eur.

Savivaldybės meras

Projektą parengė:

Strateginio planavimo ir biudžeto skyriaus vedėja Vida Butkevičienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS ADMINISTRACIJOS**

**STRATEGINIO PLANAVIMO IR BIUDŽETO SKYRIUS**

**AIŠKINAMASIS RAŠTAS**

**SPRENDIMO PROJEKTUI**

**,,DĖL UKMERGĖS RAJONO SAVIVALDYBĖS 2020 M.**

**BIUDŽETO PATIKSLINIMO”**

2020 m. balandžio 14 d.

Ukmergė

**1. Sprendimo projekto rengimo pagrindas.**

Lietuvos Respublikos vietos savivaldos įstatymo 51 straipsnio 2 dalis, kuri numato, kad biudžetiniais metais savivaldybės taryba biudžetą gali tikslinti.

**2. Sprendimo projekto tikslas ir esmė:**.

Atsižvelgiant į Vyriausybės paskelbtą ekstremalią situaciją dėl koronaviruso (COVID-19) grėsmės bei įvertinus tai, kad karantinas pratęstas, siūloma padidinti Administracijos direktoriaus rezervą, kad būtų galima spręsti su ekstremalia situacija susijusias problemas. Praeitame Tarybos posėdyje rezervas buvo padidintas iki 100 tūkst. Eur. Šiuo metu lėšų poreikis išlaidoms, susijusioms su ekstremalia situacija jau sudaro 134,8 tūkst. Eur (buvo įsigyta asmens apsaugos priemonės, dezinfekcinis skystis, greitieji testai, atlikta daugiabučių namų laiptinių dezinfekcija, apmokėta už suteiktas apgyvendinimo paslaugas ir kt.).

Savivaldybės administracijos vadovai bei skyrių vedėjai peržiūrėjo vykdomas bei kuruojamas programas ir, atsižvelgiant į šių dienų situaciją, siūloma dalį programų vykdymui patvirtintų asignavimų perkelti į direktoriaus rezervą. Taip pat siūloma laikinai sustabdyti ikimokyklinių grupių įrengimą vaikų lopšelyje-darželyje ,,Žiogelis“, paliekant lėšas tik techninio projekto parengimui bei ekspertizei.

Sprendimo projekte siūloma rezervui papildomai skirti 178,7 tūkst. Eur. Taip pat dar 5,8 tūkst. Eur skiriama Ukmergės miesto seniūnijai – kompensuojamos išlaidos, kurias seniūnija patyrė dėl atliktos miesto gatvių dezinfekcijos.

Siekiant efetyviau naudoti savivaldybės biudžeto lėšas, savivaldybės biudžetinėse įstaigose atsisakoma sargų pareigybių ir pereinama prie apsaugos sistemų. Dalis lėšų atsiskaitymui už atliktus darbus bus skiriama iš įstaigoms patvirtintų asignavimų, o trūkstama dalis – iš savivaldybės biudžete patvirtintos Ugdymo įstaigų aprūpinimo ugdymo priemonėmis, įranga ir įstaigų remonto programos.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):**

Nėra.

**4. Sprendimui įgyvendinti reikalingos lėšos ir galimi finansavimo šaltiniai:**

Numatyta šiame sprendimo projekte.

**5. Priėmus sprendimą laukiami rezultatai, galimos pasekmės:**

Efektyvus savivaldybės biudžeto lėšų naudojimas. Taip pat bus užtikrintas priemonių, reikalingų esant ekstremaliai situacijai, finansavimas.

**6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):**

Nereikia.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:**

Neatliekamas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:**

Neatliekamas.

 **9. Sekretoriatas priimtą sprendimą pateikia\*:**

 Sekretoriatas priimtą sprendimą pateikiaStrateginio planavimo ir biudžeto skyriui bei sprendimo projekte įvardintoms biudžetinėms įstaigoms ir Savivaldybės administracijos skyriams.

 **10. Aiškinamojo rašto priedai:**

Nėra.

Strateginio planavimo ir biudžeto skyriaus vedėja Vida Butkevičienė